Document ID: 32011D0353

РЕШЕНИЕ ЗА ИЗПЪЛНЕНИЕ НА КОМИСИЯТА
от 17 юни 2011 година
за определяне на финансовото участие на Съюза в разходите, направени в контекста на спешните мерки, предприети за борба с инфлуенцата по птиците в Германия през 2007 г.
(нотифицирано под номер C(2011) 4161)
(само текстът на немски език е автентичен)
(2011/353/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Решение 2009/470/ЕО на Съвета от 25 май 2009 година относно разходите във ветеринарната област (1), и по-специално член 4, параграфи 2 и 3 от него,
като има предвид, че:
(1)
В съответствие с член 75 от Финансовия регламент и член 90, параграф 1 от Правилата за прилагане поемането на разходи от бюджета на Съюза се предхожда от решение за финансиране, в което се съдържат основните елементи на предполагащото разход действие и което е прието от институцията или от органите, на които институцията е делегирала правомощия.
(2)
С Решение 2009/470/ЕО се определят процедурите, уреждащи финансовото участие на Съюза при изпълнението на конкретни ветеринарни мерки, включително спешни мерки. С цел да помогне за ликвидирането на инфлуенцата по птиците възможно най-бързо Съюзът следва да има финансово участие в приемливите разходи, направени от държавите-членки. В член 4, параграф 3, първо и второ тире от посоченото решение се определят правила относно процента, който трябва да се приложи спрямо разходите, направени от държавите-членки.
(3)
С Регламент (ЕО) № 349/2005 на Комисията (2) се определят правила относно финансирането от Общността на спешни мерки и на кампанията за борба с някои болести по животните съгласно Решение 90/424/ЕИО на Съвета. В член 3 от посочения регламент се определят правила относно разходите, приемливи за финансова подкрепа от страна на Съюза.
(4)
С Решение 2008/441/ЕО на Комисията от 4 юни 2008 година относно финансовото участие на Общността в спешните мерки за борба с инфлуенцата по птиците в Германия през 2007 година (3) се разрешава финансово участие от страна на Съюза в разходите на Германия, направени за ликвидирането на инфлуенцата по птиците. В съответствие с посоченото решение беше преведен първи транш от 320 000,00 EUR.
(5)
На 13 май 2008 г. и на 25 юли 2008 г. Германия подаде официална молба за възстановяване на разходите, както е предвидено в член 7, параграф 1 и член 7, параграф 2 от Регламент (ЕО) № 349/2005. На 9 февруари 2009 г. беше започнат предварителен одит. Окончателните заключения на Комисията бяха съобщени на Германия в писмо от 20 септември 2010 г. и бяха потвърдени в писмо от 21 февруари 2011 г.
(6)
Изплащането на финансовото участие на Съюза трябва да бъде обвързано с действителното изпълнение на планираните дейности и с предоставянето от страна на компетентните органи на цялата необходима информация в рамките на установените срокове.
(7)
Германските власти са изпълнили изцяло техническите и административните си задължения, както е предвидено в член 4, параграф 1 от Решение 2009/470/ЕО и в член 7 от Регламент (ЕО) № 349/2005.
(8)
С оглед на изложените по-горе съображения понастоящем следва да бъде определен общият размер на финансовото участие на Съюза за приемливите разходи, направени във връзка с ликвидирането на инфлуенцата по птиците в Германия през 2007 г.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Финансовото участие от страна на Съюза в разходите, свързани с ликвидирането на инфлуенцата по птиците в Германия през 2007 г., се определя на 1 141 550,98 EUR. Това решение представлява решение за финансиране по смисъла на член 75 от Финансовия регламент.
Член 2
Остатъкът от размера на финансовото участие се определя на 821 550,98 EUR.
Член 3
Адресат на настоящото решение е Федерална република Германия.
Съставено в Брюксел на 17 юни 2011 година.

Labels: 0
18
15
6